laion/Wikipedia-Exotic huggingface dataset:
রেণু সেন (বসু)

রেণু সেন (বসু) (২৮ ডিসেম্বর,১৯০৯ - ২ জুলাই ১৯৪১) একজন বাঙালি মহিলা বিপ্লববাদী ও সমাজকর্মী। ভারতের স্বাধীনতা আন্দোলনে তিনি অংশগ্রহণ করেছিলেন। রেণু সেনের জন্ম ব্রিটিশ ভারতে ঢাকার মুন্সীগঞ্জে তার মাতুলালয়ে। তার আদি নিবাস ছিল সোনারং। পিতা বিনোদবিহারী সেন ও মায়ের নাম কুসুমকনা সেন। অল্পবয়েসে দাদু উমাচরন সেনের প্রাথমিক শিক্ষা পান রেণু। ১৪/১৫ বছর বয়েসে মুন্সীগঞ্জ স্কুল থেকে ঢাকায় প্রখ্যাত বিপ্লবী নেত্রী লীলা নাগের 'দীপালী' স্কুলে ভর্তি হন। ১৯৩০ সালে বি.এ পাশ করেন। ১৯৩০ খ্রিষ্টাব্দের ১৬ সেপ্টেম্বর তিনি গ্রেপ্তার হন। ডালহৌসি বোমা মামলা ও সশস্ত্র বিপ্লবী আন্দোলনে যোগাযোগ থাকার দরুন তার কারাবাস হয় ১৯৩১ সালে। জেল থেকেই এম.এ পরীক্ষায় পাশ করেন। ১৯৩৭ খ্রিষ্টাব্দে মুন্সীগঞ্জে অন্তরীন থাকাকালীন অন্তরীন বন্দী হিসেবে ভাতা বা উপার্জনের সুযোগ দাবী করে আবেদন জানান। কোনো উত্তর না পেয়ে অন্তরীন আইন ভঙ্গ করেন। এই মামলায় সরকারের বিরুদ্ধে কলকাতা হাইকোর্টে তার জয় হয়। ১৯৩০ সালে লীলা নাগের পরিকল্পনা অনুসারে কলকাতায় 'ছাত্রী ভবন ও দীপালি ছাত্রী সংঘ' কেন্দ্র প্রতিষ্ঠা করেছিলেন। কলকাতায় ছাত্রীদের থাকার জন্যে হোস্টেল কম ছিল, তাদের জন্যে এই আবাসিকা গড়ে ওঠে তার উদ্যোগে। দীপালী' ছাত্রী সংঘ বাংলার নারীকল্যাণ ও বিপ্লবী আন্দোলনে এক সুপরিচিত নাম। লীলা নাগের সম্পাদনায় নারীমুক্তি ও স্বাধীনতা আন্দোলন সংক্রান্ত 'জয়শ্রী' পত্রিকা প্রকাশে তার উদ্যোগ ও সাংগঠনিক ক্ষমতা প্রশংসনীয়। বরিশালে মহিলা আত্মরক্ষা সমিতির সম্মেলনে গ্রামে গ্রামে ঘুরে প্রচার করেছেন কর্মদক্ষতার সাথে। ১৯৪০ সালে বিপ্লবী ও গবেষক ড. অতীন্দ্রনাথ বসুর সাথে তার বিবাহ হয়। ২ জুলাই, ১৯৪১ সালে মাত্র ৩১ বছর বয়েসে তিনি মারা যান। কমলা দাশগুপ্ত (২০১৫)। স্বাধীনতা সংগ্রামে বাংলার নারী। কলকাতা: র‍্যাডিকাল ইম্প্রেশন। পৃষ্ঠা ১৬২, ১৬৩।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪৯৩।  রফিকুল ইসলাম। "লীলা নাগ"। গুণীজন। সংগ্রহের তারিখ ১৯.০১.১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
রিকশাচিত্র

রিকশাচিত্র বা রিকশা আর্ট বা ত্রিচক্রযানচিত্র বাংলাদেশের, নব্য-রোমান্টিকতার মধ্যে আবির্ভূত একটি শিল্প ধারা। এই শিল্পকে বহমান ঐতিহ্য বা লিভিং ট্রেডিশনও বলা হয়।এই ধরনের চিত্রকর্ম ভারতের কিছু জায়গায়ও দেখা যায়। এ ক্ষেত্রে স্থানীয় রাস্তার শিল্পী কর্তৃক ক্যানভাস হিসাবে রিকশার পিছনে ছোট ছোট অনুষঙ্গে এই বিশেষ চিত্রকলা লক্ষ করা যায়। যেখানে রিকশার মালিকের ইচ্ছায় হুডে বিভিন্ন ল্যান্ডস্কেপ ও পোর্ট্রেট চিত্রায়ন করা হয়। ২০২৩ সালে ইউনেসকোর বিমূর্ত সাংস্কৃতিক ঐতিহ্য হিসেবে স্বীকৃতি পায় ঢাকা শহরের ‘রিকশা ও রিকশাচিত্র’। বিশ শতকের প্রথমভাগে, মূলত ত্রিশের দশকে, ঢাকাসহ বাংলাদেশের আরো কয়েকটি জায়গায় রিকশার প্রচলন ঘটে। তবে সেসময়কার অর্থাৎ ত্রিশ ও চল্লিশের দশকে বাংলাদেশের রিকশাচিত্র সম্পর্কে তেমন কোন তথ্য জানা না গেলেও পঞ্চাশ ও ষাটের দশক থেকে এর ধারাবাহিক ইতিহাস জানা যায়। এই দীর্ঘ সময়ে অসংখ্য মোটিফ এঁকেছেন শিল্পীরা। রিকশাকে সুসজ্জিত ও আকর্ষণীয় করাই হলো রিকশা আর্টের মূল লক্ষ্য। সাধারণত শিল্পীরা মহাজন এবং ক্রেতাদের চাহিদা অনুযায়ী ছবি এঁকে থাকেন। বাহারী ও শৌখিন পরিবহন হিসেবে ঢাকায় রিকশার আগমন ১৯৪৭-এর দেশভাগের পর এবং তখন থেকেই সূত্রপাত রিকশাচিত্রের, পঞ্চাশ ও ষাটের দশক থেকে যা এ অঞ্চলে জনপ্রিয় হয়ে ওঠে। বাংলাদেশে রিকশাচিত্র ১৯৫০ এর দিকে ফিরে তাকালে দেখা যায় জ্যামিতিক নকশার পাশাপাশি ফুল, পাখি এমনকি জনপ্রিয় নায়ক-নায়িকাদের ছবি আঁকারও প্রচলন ছিল। যদিও উচ্চবিত্ত শ্রেণীর লোকজন রিকশাচিত্রের মর্যাদা সম্পর্কে অতোটা ওয়াকিবহাল নন এবং কিছুটা হেয় করেই দেখে থাকেন.। ষাটের দশকে চলচ্চিত্র তারকাদের প্রতিকৃতি, স্বাধীনতাপরবর্তী সময়ে মুক্তিযুদ্ধ ও সত্তরের দশকের পর বর্ধিত ঢাকার কাল্পনিক দৃশ্য রিকশাচিত্রের প্রধান উপজীব্য ছিল। এ ছাড়া গ্রামীণ জনজীবন, প্রাকৃতিক দৃশ্য, মিথ বা ধর্মীয় কিংবদন্তি, স্মৃতিসৌধ, সংসদ ভবন, শহীদ মিনার, তাজমহল, সিনেমার দৃশ্য, রাস্তা ও পশুপাখির ছবি রিকশাচিত্রকে করেছে বৈচিত্র্যময়। রিকশাচিত্র উইকিমিডিয়া কমন্সে রিকশাচিত্র সংক্রান্ত মিডিয়া রয়েছে। "বাংলাদেশের রিকশাচিত্র"। প্রথম আলো। ১৩ এপ্রিল ২০১৪। সংগ্রহের তারিখ ১৯ জানুয়ারি ২০১৭।  ইউনেসকোর স্বীকৃতি পেল ঢাকার রিকশাচিত্র, ইত্তেফাক, ৬ ডিসেম্বর ২০২৩ Marshall Cavendish Corporation (২০০৭)। World and Its Peoples: Eastern and Southern Asia। Marshall Cavendish। পৃষ্ঠা 479। আইএসবিএন 0-7614-7631-8। সংগ্রহের তারিখ মার্চ ৬, ২০১০।
নিলয় আলমগীর

আলমগীর হোসেন নিলয় (জন্মঃ ২০ আগস্ট ১৯৮৪) একজন বাংলাদেশী মডেল ও অভিনেতা। তিনি ২০০৯ সালে বিএফডিসি, মার্কেট একসেস গ্রুপ ও এনটিভি আয়োজিত ফেয়ার অ্যান্ড লাভলী সুপার হিরো সুপার হিরোইন প্রতিযোগিতায় চ্যাম্পিয়ন হন। নিলয় ২০ আগস্ট ১৯৮৪ সালে ঢাকায় জন্মগ্রহণ করেন। তার পিতা আওলাদ হোসেন ও মাতা আসুরা হোসেন। তিনি ৭ জানুয়ারি ২০১৬ সালে মডেল এবং অভিনেত্রী আনিকা কবির শখকে বিয়ে করেছিলেন, কিন্তু ১৭ জুলাই ২০১৭ সালে তাদের বিবাহ বিচ্ছেদ হয়। ৭ জুলাই ২০২১ সালে তিনি তাসনুভা তাবাসসুম হৃদিকে বিয়ে করেন। নিলয় আলমগীর ২০০৯ সালে ফেয়ার এন্ড লাভলী সুপার হিরো সুপার হিরোইন প্রতিযোগিতায় বিজয়ী হওয়ার পর চলচ্চিত্র ও টিভি মিডিয়াতে তার যাত্রা শুরু করেন। মাসুদ কায়নাত পরিচালিত "বেইলী রোড" চলচ্চিত্রে অভিনয়ের মাধ্যমে তিনি চলচ্চিত্রে আত্মপ্রকাশ করেন। তার সর্বশেষ সিনেমা অল্প অল্প প্রেমের গল্প ২৯ আগস্ট ২০১৪-তে মুক্তি পায়। তিনি চলচ্চিত্র ও নাটক ছাড়াও কেয়া হোয়াইট প্লাস ডিটারজেন্ট পাউডার, বাংলালিংক দেশ, আইস কুল সাবান, সিঙ্গার ইত্যাদি টিভি বিজ্ঞাপনে অংশগ্রহণ করেছেন। বর্তমানে নিলয় আলমগীর ব্যস্ত সময় পার করছেন টিভি ও ইউটিউব নাটকে। মৌসুমী-নিলয় অসম জুটি [Moushumi-Niloy unequal pair]। Jaijaidin। Dhaka। ২০১৪-০৮-১৫। সংগ্রহের তারিখ ২০১৫-০১-০৬।  Rahman, Mahfuz (২০১৪-০১-০৮)। ‘নাটকে আমি রোমিও’ [I was Romeo in the drama']। Prothom Alo। Dhaka। সংগ্রহের তারিখ ২০১৫-০১-০৬।  নিলয়ের নতুন ছবি ‘ভালোবাসা প্রেম নয়’ [Niloy's new film 'Bhalobasa Prem Noy']। Prothom Alo। Dhaka। ২০১৪-০৮-১২। সংগ্রহের তারিখ ২০১৫-০১-০৬।  "বিয়ে করেছেন অভিনেতা নিলয় আলমগীর"। ঢাকা পোস্ট। ১১ আগস্ট ২০২১। সংগ্রহের তারিখ ১১ আগস্ট ২০২১।  Chatak, Hasan Mansoor (২০১৪-০৮-১৭)। "Real life couple Shokh-Niloy on reel"। Dhaka Tribune। Dhaka। ২০১৫-০১-০৬ তারিখে মূল থেকে আর্কাইভ করা। সংগ্রহের তারিখ ২০১৫-০১-০৬।  শখ-নিলয় জুটির বড় পর্দায় অভিষেক ২৯শে আগস্ট [Shokh-Niloy Couple big screen debut on August 29]। Daily Manab Jamin। Dhaka। ২০১৪-০৮-০৬। ২০১৪-০৮-১২ তারিখে মূল থেকে আর্কাইভ করা। সংগ্রহের তারিখ ২০১৫-০১-০৬।  "'Alpo Alpo Premer Galpo' set to release on Aug 29"। The Independent (Bangladesh)। Dhaka। ২০১৪-০৭-২৭। ২০১৪-০৮-২০ তারিখে মূল থেকে আর্কাইভ করা। সংগ্রহের তারিখ ২০১৫-০১-০৬।  Milu, Kamruzzaman (২০১৪-০৮-১৪)। অসম প্রেমের ফ্রেমে মৌসুমী-নিলয় [In frame of unequal love Moushumi-Niloy]। banglanews24.com। Dhaka। ২০১৫-০১-০৬ তারিখে মূল থেকে আর্কাইভ করা। সংগ্রহের তারিখ ২০১৫-০১-০৬।
বীরেন্দ্রনাথ সরকার

বীরেন্দ্রনাথ সরকার (? — ৩ এপ্রিল, ১৯৭১) একজন বাঙালি স্বাধীনতা সংগ্রামী, জাতীয়তাবাদী আইনজীবী ও বাংলাদেশের মুক্তিযুদ্ধের শহীদ। বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ সালে। রাজশাহী কলেজ থেকে ১৯৩৬ খ্রিষ্টাব্দে আই.এ, ১৯৩৮ খ্রিষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়। প্রথমে তিনি বেঙ্গল ভলান্টিয়ার্সের সদস্য ছিলেন। যাঁদের সঙ্গে তিনি রাজনীতি করেছেন, তাদের মধ্যে মহারাজ ত্রৈলোক্যনাথ চক্রবর্তীর নাম উল্লেখযোগ্য। স্বাধীনতা আন্দোলনে যোগ দেওয়ার অপরাধে, ১৯৩৯ সালে ব্রিটিশ সরকার তাকে বন্দী করে। দ্বিতীয় বিশ্বযুদ্ধের শুরুতে বন্দী হয়েছিলেন। মুক্তি পান ১৯৪৫ সালে। আজাদ আজাদ হিন্দ ফৌজের আন্দোলনে ছাত্র-যুবদের মধ্যে নেতৃত্ব দেন তিনি। জেলে থাকাকালীন আইন পড়েছিলেন তিনি। নাচোল বিদ্রোহে সংগ্রামী নারী ইলা মিত্রর মামলায় বীরেন্দ্রনাথ সরকার কনিষ্ঠ আইনজীবী হিসেবে তার পক্ষে লড়েন কারণ সরকারের রোষানলে পড়ার ভয়ে তার পক্ষে মামলা করার জন্য প্রথম দিকে প্রবীন আইনজীবীরা কেউই এগিয়ে আসেননি। এই বিখ্যাত মামলায় সরকারপক্ষের বাঘা বাঘা আইনজীবীর সঙ্গে লড়াই করেছিলেন আদালতে। এছাড়াও গরিব কৃষক আন্দীলনকারী, অসহায় মানুষদের হয়ে স্বতপ্রবৃত্ত হয়ে বিনা পারিশ্রমিকে মামলা করতেন সর্বজনশ্রদ্ধেয় আইনজীবী বীরেন্দ্রনাথ সরকার। রাজসাহী প্রেস ক্লাবের প্রতিষ্ঠাতা সভাপতি ছিলেন তিনি। তার জীবনের বিরাট অংশই কেটেছে বিভিন্ন জেলে বা অন্তরীন অবস্থায়। পাকিস্তান গঠিত হওয়ার পরেও কারাবন্দী ছিলেন এই আজীবন বিপ্লবী। কমিউনিস্ট কর্মী আতাউর রহমান ও তার নেতৃত্বে ১৯৪৮ সাল থেকেই রাজশাহীতে বাংলা ভাষার পক্ষে আন্দোলন-সংগ্রাম শুরু হয়েছিল। বাংলাদেশ বাংলাদেশ মুক্তিযুদ্ধর সমর্থনে সমাবেশ ও মিছিলে বীরেন্দ্রনাথ সরকার ছিলেন বিশেষ ভূমিকায়। ২৫ মার্চ রাত থেকে পাকিস্তান সেনাবাহিনী গণহত্যা শুরু করলে তিনি মাতৃভূমি ত্যাগ করে যাননি। তার গভীর বিশ্বাস ছিল, ‘অজাতশত্রু মানুষ আমি, কেউ আমাকে হত্যা করবে না।’ শুভানুধ্যায়ীরা তাকে বহুবার দেশ ছেড়ে ভারতে চলে যেতে অনুরোধ করলেও সাহসী বীরেন্দ্রনাথ পরোয়া করেননি। ১৯৭১ খ্রিষ্টাব্দের ৩ এপ্রিল রাজশাহী শহরে অবস্থানরত পাকিস্তান সেনাবাহিনীর একটি দল রাতে বীরেন্দ্রনাথের বাড়ি ঘেরাও করে। ঘাতকবাহিনী ঘুমন্ত অবস্থায় এই মহান বিপ্লবীকে গুলি করে হত্যা করে। "বীরেন্দ্রনাথ সরকার"। প্রথম আলো। ৭ জানুয়ারি ২০১৫। সংগ্রহের তারিখ ১৯.০১.২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৬৩।  সৌরভ হাবিব (২০.০২.২০১৬)। "রাজসাহীতেই হয়েছিল প্রথম শহীদ মিনার"। সমকাল। সংগ্রহের তারিখ ১৯.০১.২০১৭।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
ল্যু মুন্দে এর্জে

ল্যু মুন্দে এর্জে (ফরাসি: Le monde d'Hergé) বেনওয়া পিটারসের লেখা একটি বই যেটাতে বেলজীয় কার্টুনিস্ট হার্জ এবং তার সৃষ্টি দুঃসাহসী টিনটিন সিরিজের ব্যাখ্যাচিত্রসহ কালপঞ্জি বিবৃত হয়েছে। হার্জ এবং টিনটিন সম্পর্কিত বইয়ের অনেক তালিকায় ল্যু মুন্দে এর্জে স্থান পেয়েছে। এন্টারটেইনমেন্ট উইকলি ম্যাগাজিন মন্তব্য করেছে যে, বইটি "টিনটিনকে নিয়ে প্রশংসনীয় একটি বিবরণ, যেখানে এই ছোট্ট নায়কের সব রহস্য জমা করা হয়েছে।" ফরাসী: Le monde d'Hergé (১৯৮৩) ইংরেজি: Tintin and the World of Hergé: An Illustrated History (১৯৮৮) সুইডিশ: Hergé - Boken om Tintin och hans skapare (১৯৮৩) জার্মান: Hergé - Ein Leben für die Comics (১৯৮৩) Amanda Macdonald (সেপ্টেম্বর ১৯৯৮)। "In Extremis: Hergé's Graphic Exteriority of Character"। Other Voices। University of Pennsylvania। 1 (2)।  Nancy Rose Hunt। Paul Stuar Landau; Deborah D. Kaspin, সম্পাদকগণ। Tintin and the Interruptions of Congolese Comics in Images and Empires: Visuality in Colonial and Postcolonial Africa। University of California Press। পৃষ্ঠা 118।  Laura Perna (২০১৪)। M. Keith Booker, সম্পাদক। Tintin in Comics through Time: A History of Icons, Idols, and Ideas, Volume 1। ABC-CLIO। পৃষ্ঠা 394।  Pierre Assouline (২০০৯)। Herge: The Man Who Created Tintin। Oxford University Press। পৃষ্ঠা 257।  Screech, Matthew (২০০৫)। Masters of the Ninth Art: Bandes Dessinées and Franco-Belgian Identity। Liverpool University Press। পৃষ্ঠা 211।  Toni Johnson-Woods, সম্পাদক (২০১০)। Manga: An Anthology of Global and Cultural Perspectives। A&C Black। পৃষ্ঠা 219।  "Tintin and the World of Herge: An Illustrated History"। www.ew.com। Entertainment Weekly। ৭ আগস্ট ১৯৯২। সংগ্রহের তারিখ ১৩ এপ্রিল ২০১৫।
টিনটিন সম্পর্কিত বইয়ের তালিকা

বেলজীয় কার্টুনিস্ট হার্জের দুঃসাহসী টিনটিন কমিকস সিরিজ সম্পর্কিত বইসমূহের একটি তালিকা নিচে দেয়া হলো। টিনটিন অ্যান্ড দ্য ওয়ার্ল্ড অফ হার্জ - বেনওয়া পিটারস (১৯৮৩) হার্জ অ্যান্ড টিনটিন, রিপোর্টার্স - ফিলিপ গডিন (১৯৮৬) টিনটিন, সিক্সটি ইয়ারস অফ অ্যাডভেঞ্চার - মাইকেল ফার (১৯৮৯) টিনটিন, হার্জ অ্যান্ড হিজ ক্রিয়েশন - হ্যারি থম্পসন (১৯৯১) টিনটিন ইন দ্য নিউ ওয়ার্ল্ড: এ রোম্যান্স (১৯৯৩) - ফ্রেডেরিক টুটেন। একটি উপন্যাস যা কমিক বই থেকে টিনটিনকে টেনে এনেছে বাস্তববাদী জগতে। এর প্রচ্ছদে রয় লিচেনস্টাইনের চিত্রকর্ম ব্যহৃত হয়েছিল। টিনটিন: দ্য কমপ্লিট কমপ্যানিয়ন - মাইকেল ফার (২০০১) টিনটিন - পকেট এসেনশিয়ালস - জিন-মার্ক ও র‍্যান্ডি লফিশিয়ার (২০০২) দি অ্যাডভেঞ্চারস অফ টিনটিন অ্যাট সী - ইভ হোরাও; অনুবাদ ও সম্পাদনা করেছেন মাইকেল ফার (২০০৪)। টিনটিন অ্যান্ড দ্য সিক্রেট অফ লিটারেচার - টম ম্যাকার্থি (২০০৬)। অনেকটা দুর্বোধ্য এই বইয়ে টিনটিন কমিক সিরিজের মধ্যে "মহৎ সাহিত্যের" উপাদান খোঁজার চেষ্টা করা হয়েছে এবং ইস্কিলুস, বালজাক, কনরাড বা হেনরি জেমস প্রমুখের দৃষ্টিভঙ্গীতে এর সাহিত্যিক বিশ্লেষণ করা হয়েছে। ক্যালকুলাস - মাইকেল ফার এবং হার্জ (২০০৭) হ্যাডক - মাইকেল ফার এবং হার্জ (২০০৭) মাদাম কাস্তাফিয়র - মাইকেল ফার এবং হার্জ (২০০৭) স্নোয়ি - মাইকেল ফার এবং হার্জ (২০০৭) জনসন ও রনসন - মাইকেল ফার এবং হার্জ (২০০৭) টিনটিন - মাইকেল ফার এবং হার্জ (২০০৭) টিনটিন অ্যান্ড কোং - মাইকেল ফার (২০০৭) দি অ্যাডভেঞ্চারস অফ হার্জ - মাইকেল ফার (২০০৭) ক্লেমেন্টস, টোবি (২০০৬-০৭-০৯)। "Tintin and the Enigma of Academic Obsession"। দ্য ডেইলি টেলিগ্রাফ (রিভিউ)। পৃষ্ঠা 6। ২০০৮-০৫-২৭ তারিখে মূল থেকে আর্কাইভ করা। সংগ্রহের তারিখ ২০২১-০৭-১৬।
চাটনি

চাটনি (সংস্কৃত: चटनी, সিন্ধি: چٽڻي) একটি সসজাতীয় খাবার যা দক্ষিণ এশিয়ার দেশসমূহে খুবই জনপ্রিয়। উপকরণের তারতম্যের কারণে চাটনি প্রকারভেদ নির্ভর করে। টমেটো থেকে শুরু করে বাদাম বাটা দিয়েও চাটনি প্রস্তুত করা হয়।  দক্ষিণ ভারতে ভাজা শুকনো মসুর ডাল থেকে চাটনির গুড়ো তৈরী করা হয় যা ইডলিস এবংং দোসার সাথে ব্যবহার করা হয়। বাদানের চাটনি শুকনো এবং ভেজা দুইভাবেই প্রস্তুত করা যায়। চাটনি শব্দটি হিন্দী চটনি (হিন্দি: चटनी) থেকে এসেছে যার অর্থ চাটা। ভারতীয় উপমহাদেশে প্রচলিত ভাষাসমূহে চাটনিকে বিভিন্ন ভাবে উচ্চারণ করা হয়। নেপালি: चटनी, গুজরাটি: ચટણી, [চাটনি chatni] ত্রুটি: {{Lang-xx}}: text has italic markup (সাহায্য), সিলেটি: ছাতনি "satni", মারাঠি: चटणी, গুরুমুখী: ਚਟਣੀ, তামিল: சட்டினி chaṭṭiṉi, காரத் துவையல் karathuvaiyal, কন্নড়: ಚಟ್ನಿ, হিন্দি: चटनी, উর্দু: چٹنی‎‎, সিন্ধি: چٽڻي, মালয়ালম: ചട്ടിണി, chattin̩i, ചമ്മന്തി, তেলুগু: పచ్చడి। Dry Chutney Powders Peanut chutney recipe Peanut chutney powder Weaver, William Woys. "Chutney". Encyclopedia of Food and Culture. Ed. Solomon H. Katz. Vol. 1. New York: Charles Scribner's Sons, 2003. 417–418. 3 vols. আইএসবিএন ০-৬৮৪-৮০৫৬৮-৫. Dahiya, Ashish. Food of Haryana: The Great Chutneys Vol. 1. India. আইএসবিএন ৯৭৮-৯৩-৮১৮১৮-০৫-৩. Food Safety in Production of Chutney, Pickles. Jams, Oils - UK
টিনটিন ইন টিবেট (ভিডিও গেম)

টিনটিন ইন টিবেট একটি ভিডিও গেম যা তিব্বতে টিনটিন কমিকস অবলম্বনে তৈরি হয়েছে। এর মূল রচয়িতা ছিলেন বেলজীয় কার্টুনিস্ট হার্জ। এই গেমটির ধারায় আরেকটি গেম নির্মিত হয়েছিল প্রিজনারস অফ দ্য সান নামে। ১৯৯৫ সালের শেষাংশে এটি সুপার এনইএস, গেম বয়, গেম গিয়ার এবং সাগা জেনেসিস/মেগা ড্রাইভের জন্যে মুক্তি দেয়া হয়। এর পিসি (এমএস-ডস ও উইন্ডোজ ৯৫) সংস্করণ বেরোয় ১৯৯৬ সালে এবং ২০০১ সালে গেম বয় কালারের জন্যেও প্রকাশিত হয়। টিনটিন ইন টিবেট - সাগা জেনেসিস/মেগা ড্রাইভ – ১৯৯৫ টিনটিন ইন টিবেট - গেম বয় – ১৯৯৫ টিনটিন ইন টিবেট - গেম গিয়ার – ১৯৯৫ টিনটিন ইন টিবেট - সুপার এনইএস – ডিসেম্বর ১৯৯৫ টিনটিন ইন টিবেট - পিসি – ১৯৯৬ টিনটিন ইন টিবেট - গেম বয় কালার (জিবিসি) – ২০০১ Tintin Games at Tintinologist.org
ক্ষীর

ক্ষীর বা মেওয়া বাংলার নিজস্ব মিষ্টি। ক্ষীর শুধু মিষ্টিই নয় এটি অন্যান্য মিষ্টির সহযোগী এবং প্রধান উপকরণ হিসাবে ব্যবহার করা হয়। উত্তরভারতে ক্ষীর নামটি পায়েস হিসাবে ব্যবহার করলেও বাংলায় ক্ষীর সম্পূর্ণ ভিন্ন স্বাদের ও ভিন্ন মিষ্টি। ক্ষীর প্রস্তুত করার জন্য একমাত্র উপাদান হলো খাঁটি দুধ। খাঁটি দুধের তিন ভাগকে জ্বাল দিয়ে শুকিয়ে একভাগ করা হলে ক্ষীর তৈরী হয়। তবে দুধে অনেক সময় এরারুট, সুজি ও পানিফলের পালো এবং চিনি মিশিয়ে গাঢ় ও মিষ্টি করা হয়। তবে সেই ক্ষীরের স্বাদ নির্জলা খাঁটি দুধের মতন হয় না, গন্ধ, স্বাদ ও বর্ণে বিস্তর পার্থক্য থেকে যায়। তবে সমুদয় দুধ শুকিয়ে চার ভাগ থেকে এক ভাগ করলে ডেলা ক্ষীর না খোয়া ক্ষীর তৈরী হয়। এই খোয়া ক্ষীর নানা মিষ্টি প্রস্তুতিতে তৈরী করা হয়। ক্ষীর বাংলার মিষ্টির এক অপরিহার্য উপাদান। ক্ষীরকে দুই রকম ভাবে প্রস্তুত করা হয়। খোয়া ক্ষীর ক্ষীর বা অর্ধতরল ক্ষীর খোয়া ক্ষীরকে অনেক মিষ্টিতে ব্যবহার করা হয়। এর মধ্যে কানসাট, ক্ষীরের বরফি ইতাদি মিষ্টিতে ব্যবহার উল্লেখযোগ্য। অর্ধতরল ক্ষীর রসমালাই জাতীয় মিষ্টিতে ব্যবহার করা হয়। এক্ষেত্রে ক্ষীরের মধ্যে ছোট ছোট মিষ্টিকে ডুবিয়ে দেওয়া হয়। ক্ষীর কদম কানসাট ক্ষীরের বরফি পাতক্ষীর ক্ষীরের পুতুল অবনীন্দ্রনাথ ঠাকুরের লেখা ক্ষীরের পুতুল গল্পে ক্ষীরের উল্লেখ আছে। এখানে দুয়োরানি ক্ষীর দিয়ে তার পুত্র তৈরী করে বিয়ে করাতে পাঠিয়েছেন এবং ষষ্ঠী ঠাকুর সেই ক্ষীরের পুতুল খেয়ে ফেলায় পরে একটা পুত্র উপহার দেন। বাংলায় অতি পরিচিত একটি বাগধারা হলো - এই কথাটির অর্থ ধৈর্য ধরলে সফলতা আসে। ক্ষীরের অপর নাম হলো মেওয়া। দুধকে অনেকক্ষণ ধরে ধৈর্য ধরে জ্বাল দিলে তা উপাদেয় ক্ষীরে পরিনত হয়। সেটাই বাংলার লোক সমাজে চলিত কথায় ব্যবহার হয়। মুখোপাধ্যায়, বিপ্রদাস (১৩১১ বঙ্গাব্দ)। মিষ্টান্ন পাক। বেঙ্গল মেডিক্যাল লাইব্রেরী।  এখানে তারিখের মান পরীক্ষা করুন: |তারিখ= (সাহায্য)
শাক

শাক বা পাতা সবজি (বাংলা উচ্চারণ: [শাক] (শুনুন)) হল এক ধরনের উদ্ভিদ যার পাতা সবজি হিসাবে খাওয়া হয়। পাতা ছাড়াও মাঝেমধ্যে পাতাবৃন্ত ও কচি কাণ্ড এর অন্তভুর্ক্ত। যদিও বিভিন্ন প্রকারের উদ্ভিদ শাকের আওতায় আসে, অধিকাংশের পুষ্টিগুণ ও রান্নার পদ্ধতি অনুসারে শাকের সাথে ভাগ করা হয়। প্রায় এক হাজার প্রজাতির উদ্ভিদের পাতা খাওয়ার উপযোগী হিসাবে জানা যায়। শাক অধিকাংশ সময় লতাপাতা বা গুল্মজাতীয় ও ক্ষণস্থায়ী উদ্ভিদ হয়ে থাকে, যেমনঃ লেটুস, পালংশাক, নাপা শাক,লালশাক ইত্যাদি । আদানসোনিয়া, অ্যারেলিয়া, মোরিঙ্গা, মোরাস ও টুনা প্রজাতি সহ কিছু অরণ্যময় বা বৃহদাকার উদ্ভিদের পাতাও শাক হিসাবে খাওয়া যায়। নাপা শাক পালং শাক ধনিয়া শাক বা ধনেপাতা ডাটা শাক শাক বা পাতা সবজিতে সাধারণত চর্বি ও ক্যালরি পরিমাণে খুব কম থাকে বা নেই। এবং প্রোটিন, ফাইবার, ভিটামিন সি, প্রো ভিটামিন এ ক্যারটিনয়েড, ম্যাঙ্গানিজ ও ভিটামিন কে উচ্চ পরিমাণে থাকে। যদি পাতাগুলি খাবারের জন্য রান্না করা হয়, তবে সেগুলিকে সেদ্ধ শাক হিসাবে উল্লেখ করা যেতে পারে। পাতার সবজি ভাজা, সিদ্ধ করা বা কাঁচা খাওয়া হতে পারে। শুয়োরের মাংস দিয়ে সিদ্ধ করা পাতা সবজি এবং দক্ষিণ মার্কিন রন্ধনপ্রণালীতে একটি ঐতিহ্যবাহী খাবার। পাতা শাক সাধারণত দক্ষিণ এশিয়ার বিভিন্ন খাবারে খাওয়া হয়। পাতাযুক্ত সবুজ শাকগুলি টর্টিলার মতো একটি ভোজ্য প্যাকেজে অন্যান্য উপাদানগুলি মোড়ানোর জন্য ব্যবহার করা যেতে পারে। অনেক সবুজ শাক যেমন- লেটুস বা পালং শাকও কাঁচা খাওয়া যায়। উদাহরণস্বরূপ স্যান্ডউইচ বা সালাদে। উইকিমিডিয়া কমন্সে শাক সংক্রান্ত মিডিয়া রয়েছে। উইকিঅভিধানে শাক শব্দটি খুঁজুন। বাংলাদেশের সবজি পুঁই শাক পালং শাক নাপা শাক কলমি শাক হেলেঞ্চা শাক উষনি শাক দুলফি শাক তেলাকুচা শাক  ঢেঁকি শাক ডেমি শাক ঘেটকচু শাক বতুয়া শাক কচু শাক শুষনি শাক সাঞ্চি শাক মেথি শাক "Nutrition facts for raw spinach per 100 g; USDA Nutrient Data SR-21" (ইংরেজি ভাষায়)। Conde Nast। ২০১৪। সংগ্রহের তারিখ ১৫ সেপ্টে ২০১৪।
চাপাতি

চাপাতি (চপাতি, চাপ্পাতি, ছাপ্পাতি, চাপাথি, চাপ্পাথি নামেও পরিচিত) একধরনের রুটি যা ভারতীয় উপমহাদেশের দেশসমূহের মধ্যে বাংলাদেশ, ভারত, নেপাল, পাকিস্তান এবং শ্রীলঙ্কায় খুবই জনপ্রিয়। দক্ষিণ এশিয়ার প্রবাসীদের জন্য চাপাতি সারা বিশ্বেই পরিচিত। বিশেষ করে হিন্দু ব্যবসায়ীদের হাত ধরে মধ্য এশিয়া, দক্ষিণ-পূর্ব এশিয়া, পূর্ব আফ্রিকা ও ক্যারিবিয়ান দ্বীপপুঞ্জে চাপাতি বিস্তৃতি লাভ করেছে। চাপাতি শব্দটি হিন্দী চপত (चपत) থেকে এসেছে যার অর্থ চ্যাপ্টা। चपत দিয়ে ঐহিত্যগতভাবে এই রুটি তৈরীর পদ্ধতিকে বোঝায়। দুই হাতের তালুর মাঝে রেখে থাপড়ে থাপড়ে গোলাকার রুটি তৈরী করা হয়। প্রতি থাপড়ে ময়দার তালটি একবার করে ঘোরে। ১৬ শতকে মুঘল সম্রাট আকবরের জীবনীকার আবুল ফজল এর লেখা আইন ই আকবরিতে চাপাতির কথা উল্লেখ আছে। আটা, লবণ এবং পানি মিশিয়ে নরম খামি তৈরী করা হয়। এই খামি থেকে চাপাতি তৈরী করা হয়। গমের আটায় চাপাতি ভালো হয়। ঐতিহ্যগতভাবে রুটি এবং ভাত তৈরীর সময় লবণ ব্যবহার করা হয় না। একজন শিল্পীর অসম্পূর্ণ ছবি। যাতে দেখা যাচ্ছে একজন মহিলা চাপাতি বানাচ্ছেন। ১৭৭৫, রাজস্থান,ভারত মাত্রই রান্না করা চাপাতি যা পরিবেশনের জন্য প্রস্তুত চাপাতি খোলা আগুনেই ছেঁকা হয় এরপর তা "তাওয়াতে" রান্না হয় মাত্রই রান্না করা চাপাতি নানারকম তরকারির সাথেও চাপাতি খাওয়া হয় চাপাতি তৈরি হচ্ছে গুজরাটি চাপাতি, যেটিকে ফুলকাও বলা হয়। এটি তূলনামূলক চিকন আফগান চাপাতি, যেটি "সাপাটি" নামেও পরিচিত চাপাতি বাটারের সাথেও পরিবেশিত হয় ডালের সাথে চাপাতি তাওয়াতে রাঁধার পর তা খোলা আগুনে পোড়ানো হয় মাটার পরিন দ্বারা পরিবেশিত চাপাতি ডিমের রোস্টের সাথে চাপাতি দক্ষিণ আফ্রিকাতেও চাপাতি খাওয়া হয়। Bruce Kraig, Colleen Taylor Sen (2013) "Street Food Around the World: An Encyclopedia of Food and Culture", p.124
হলি ক্রস কলেজ, ঢাকা

হলি ক্রস কলেজ একটি ক্যাথলিক উচ্চ মাধ্যমিক কলেজ। পবিত্র ক্রুশ সংঘের সন্ন্যাসিনীদের দ্বারা কলেজটি পরিচালিত হয়। এটি ঢাকার তেজগাঁও এলাকায় অবস্থিত। এখানে বিজ্ঞান, মানবিক ও বাণিজ্য তিন বিভাগে শিক্ষা কার্যক্রম চালু রয়েছে। কলেজটির বর্তমান অধ্যক্ষ পবিত্র ক্রুশ সংঘের সন্ন্যাসিনী শিখা গোমেজ। ভারত ভাগের পর ঢাকার আর্চবিশপ  লরেন্স গ্রেইনার, সিএসসি পূর্ব পাকিস্তানে মেয়েদের শিক্ষা বিস্তারে পবিত্র ক্রুশ সংঘের (হলি ক্রস) সিস্টারদের বিশেষভাবে অনুরোধ জানালেন পূর্ব পাকিস্তানে মেয়েদের জন্য একটি কলেজ প্রতিষ্ঠার জন্য। ১৯৫০ সাল, ১ নভেম্বর পাঁচ জন ছাত্রী নিয়ে হলি ক্রস কলেজের অগ্রযাত্রা শুরু হয়। সিস্টার আগস্টিন মারী ১৯৫০ সালের ১ নভেম্বর থেকে দায়িত্ব পালন শুরু করেন। ১৯৬৬ সাল পর্যন্ত তিনি দায়িত্ব পালন করেন। ১৯৬৬ সালে সিস্টার যোসেফ মেরী, সিএসসি কলেজের দ্বিতীয় অধ্যক্ষারূপে দায়িত্ব পালন করেন। ১৯৭১ থেকে ১৯৭২ সাল পর্যন্ত মিসেস গার্টি আব্বাস অধ্যক্ষা ছিলেন। ১৯৭২-২০১০ সালের ৩০শে জুন পর্যন্ত এই সুদীর্ঘকাল সিস্টার মেরিয়ান টিরিজা অধ্যক্ষা হিসাবে দায়িত্ব পালন করেন। এই অর্ন্তবর্তীকালীন  বিভিন্ন সময়ে ভারপ্রাপ্ত অধ্যক্ষা হিসাবে দায়িত্ব পালন করেছেন সিস্টার যোয়্যান, সিএসসি, সিস্টার রোজ বার্ণার্ড, সিএসসি, এবং সিস্টার যোসেফ মেরী, সিএসসি।বর্তমানে জুলাই ০১,২০১০ সাল থেকে অধ্যক্ষা হিসাবে দায়িত্ব পালন করছেন সিস্টার শিখা গমেজ, সিএসসি। ১৯৭৫ সালে কলেজের রজত জয়ন্তী এবং ২০০০ সালের কলেজের সুবর্ণ জয়ন্তী পালিত হয়। বর্তমানে ৪৫ জন দক্ষ ও  অভিজ্ঞ শিক্ষক এখানে শিক্ষা ও অন্যান্য কার্যক্রম চালিয়ে নিচ্ছেন।  একাদশ, দ্বাদশ ও পরীক্ষার্থী মিলিয়ে ছাত্রী সংখ্যা প্রায় ২৫০০। ১৯৬০ সালে অ্যালামনায়েক এসোসিয়েশন আরম্ভ হয়। কলেজ শুরুর পর্যায়ে শুধু মানবিক বিভাগ ছিল। ১৯৬২ সালে ঢাকা বোর্ডের অনুমোদনে এখানে বিজ্ঞান বিভাগ খোলা হয় এবং ২০০৫ সালে কলেজে ব্যবসায় শিক্ষা বিভাগ খোলা হয়। ১৯৫৪ সালে কলেজে ঢাকা বিশ্ববিদ্যালয়ের অধীনে বি.এ ক্লাস ছিল। ১৯৭০ সালে তা বন্ধ করে দেয়া হয়। ১৯৫২ সাল থেকে কলেজ সংলগ্ন ছাত্রীহোস্টেল ছিল। ১৯৭১ সাল পর্যন্ত  কলেজে ইংরেজি মাধ্যমে শিক্ষাদান করা হত। ১৯৭২ সাল থেকে সরকারী নির্দেশ অনুযায়ী তা বাংলা মাধ্যমে পরিবর্তিত হয়। ২০০৮ সালে কলেজের নবনির্মিত ভবন, অডিটোরিয়াম উদ্বোধন করা হয়েছে। ২০০৮ সাল থেকে কলেজে দ্বিতীয় শিফট চালু  করা হয়। হলি ক্রস কলেজের ইউনিফর্ম সম্পূর্ণ সাদা রঙের। সাদা ফ্রক, সাদা পায়জামা, সাদা ওড়না, সাদা মোজা, সাদা জুতা, সাদা বেল্ট নিয়ে কলেজটির ইউনিফর্ম। বিভিন্ন ক্লাব: বিতর্ক ক্লাব, বিজ্ঞান ক্লাব,English Language Club, Business Club. বছরে একবার আর্ট কম্পিটিশন আয়োজন করা হয়। বার্ষিক ম্যাগাজিন: স্ক্রাইব, জ্যোতি,কেন্দ্রিকা শিক্ষামূলক ছবি প্রদর্শনী, সেমিনার আয়োজন শিরীন শারমিন চৌধুরী - বাংলাদেশের প্রথম নারী স্পিকার দীপু মনি - বাংলাদেশ সরকারের সাবেক সমাজক্যাণ মন্ত্রী মীরজাদী সেব্রিনা ফ্লোরা - রোগতত্ত্ব, রোগ নিয়ন্ত্রণ ও গবেষণা ইনস্টিটিউটের (আইইডিসিআর) এর পরিচালক সুবর্ণা মুস্তাফা - বিশিষ্ট অভিনেত্রী ও সাবেক সাংসদ ব্যারিস্টার রুমিন ফারহানা- সাবেক সংসদ সদস্য। ফাহমিদা কাদের-একজন বিচারপতি। সৈয়দা রিজওয়ানা হাসান, বাংলাদেশের অন্তর্বর্তীকালীন সরকারের উপদেষ্টা "History of Our College"। hccbd.com।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "History of Our College"। hccbd.com। সংগ্রহের তারিখ ২০২০-০৮-২৬।  "College Uniform | hccbd.com"। hccbd.com। সংগ্রহের তারিখ ২০২০-০৮-২৬।
প্লাসকো ভবন

প্লাসকো ভবন (ফার্সি: ساختمان پلاسکو, Sakhteman Plasko) হল একটি ১৭ তলা বিশিষ্ট ভবন যেটি ইরানের রাজধানী তেহরানে অবস্থিত। এটি তৈরি হয়েছিল ১৯৬২ সালে যখন ইরান অর্থনৈতিকভাবে সমৃদ্ধ হচ্ছিল। তৎকালে, ইরানের সুপরিচিত ব্যবসায়ী ছিলেন হাবিব ইলঘানিয়ান। তার প্লাস্টিক কোম্পানির নামের পরই এই ভবনটির নাম প্লাসকো ভবন রাখা হয়। এটি আবাসিক এবং বাণিজ্যিক ভবন হিসেবে বেশি ব্যবহৃত হতো। তাছাড়া নিচতলায় ছিল বড় শপিং মল। এর ওপর তলায় ছিল একটি রেস্টুরেন্ট। তাছাড়া ভবনটিতে কিছু কাপড়ের দোকানও ছিল। তৈরি হওয়ার পর এটিই ছিল ইরানের সবচেয়ে উঁচু ভবন। তাছাড়া এটি ছিল তখনকার মর্যাদাপূর্ণ ভবন। ভবনটি ১৯ জানুয়ারি ২০১৭ সালে অগ্নিকান্ডে ধ্বশে পড়ে। উদ্ধৃতি ত্রুটি: <ref> ট্যাগ বৈধ নয়; latimes নামের সূত্রটির জন্য কোন লেখা প্রদান করা হয়নি "A 17-story apartment block has reportedly collapsed in Tehran"। NBC News (ইংরেজি ভাষায়)। সংগ্রহের তারিখ ১৯ জানুয়ারি ২০১৭।  "Collapse of burning building kills dozens of firefighters"। CBS News। ১৯ জানুয়ারি ২০১৭। সংগ্রহের তারিখ ২০ জানুয়ারি ২০১৭।
কক্সবাজার ইন্টারন্যাশনাল ইউনিভার্সিটি

কক্সবাজার ইন্টারন্যাশনাল ইউনিভার্সিটি ২০১৩ সালে প্রতিষ্ঠিত হয়। এর স্থায়ী ক্যাম্পাস ডায়নামিক কক্স কিংডম, কলাতলি মোড়ে অবস্থিত। এটি কক্সবাজার জেলার একমাত্র সরকার ও ইউজিসি অনুমোদিত বেসরকারি বিশ্ববিদ্যালয়। এটি বাংলাদেশের সর্বদক্ষিণের একমাত্র বিশ্ববিদ্যালয়। বিশ্ববিদ্যালয় থেকে কক্সবাজার সমুদ্র সৈকত দেখা যায়, যা পৃথিবীর দীর্ঘতম সমুদ্র সৈকত। সরকারি বিশ্ববিদ্যালয় বেসরকারি বিশ্ববিদ্যালয় জাতীয় বিশ্ববিদ্যালয় "প্রথমবারের মতো রাষ্ট্রপতি নিয়োগকৃত ভিসি পেলো কক্সবাজার ইউনিভার্সিটি"। দ্য ডেইলি ক্যাম্পাস। ২০২১-১২-১৫। সংগ্রহের তারিখ ২০২১-১২-২১।  "বাংলাদেশ বিশ্ববিদ্যালয় মঞ্জুরী কমিশন"। ugc.gov.bd। সংগ্রহের তারিখ ২০২৩-১১-২৯।  "সংরক্ষণাগারভুক্ত অনুলিপি"। ২০১৭-১১-১৫ তারিখে মূল থেকে আর্কাইভ করা। সংগ্রহের তারিখ ২০১৭-০১-২০।  দাপ্তরিক ওয়েবসাইট বাংলাদেশ বিশ্ববিদ্যালয় মঞ্জুরী কমিশন